किसानों ने लिया महापड़ाव में भाग लेने का फैसला
किसानों की समस्याओं को लेकर भारतीय किसान संघ के जिला स्तरीय धरने के लिए किया जनसंपर्क
पंडितजी की ढाणी | भारतीयकिसान संघ के नेतृत्व में जोधपुर में सात जनवरी को होने वाले महापड़ाव में क्षेत्र के किसानों ने बड़ी तादाद में भाग लेने का फैसला किया। इस धरने की तैयारी को लेकर शुक्रवार को कस्बे में आयोजित किसानों की बैठक में आंदोलन प्रमुख पुष्कर नारायण तहसील प्रमुख नरपत डोगियाल ने किसानों को आंदोलन की रूपरेखा बताई। पुष्कर नारायण ने अपने संबोधन में किसानों को बताया कि डार्क जान, विद्युत, सहकारिता, नहर, खाद-बीज, पेयजल, बीमा, सड़क टोल, राजस्व, डेयरी, गौ संरक्षण संवर्धन, जैविक कृषि एवं अनुदान आदि मुद्दों को लेकर किसान आंदोलन कर रहे हैं। किसानों की इन गंभीर समस्याओं को हल करने को लेकर सरकार गंभीरता नहीं दिखा रही है, जिससे किसानों में भारी आक्रोश है। इस अवसर पर किसान नेता तेजाराम बीरड़ा, बैठवासिया सरपंच पप्पूराम जाखड़, पप्पूराम सारण, लूणाराम माचरा, सुरेंद्र डेम्बा, मंगल वैष्णव, रामसिंह उदावत, भींयाराम माचरा, सोनाराम ठेकेदार, केसूराम जाखड़ ने भी संबोधित किया।
hin_Deva hin_Deva hin_Deva